БМ-24
240 мм реактивната система за залпов огън БМ-24 (РСЗО БМ-24) е въведена на въоръжение в Съветската армия през 1955 г. Създадена е от СКБ МОП под ръководството на В. П. Бармин.

История 
След края на Втората световна война съветското правителство издава директива до Конструкторско бюро N 2 (КБ-2) за модернизация на реактивните снаряди от времето на войната – М-13 и М-31. Същевременно започва и изучаването на пленените по време на войната германски реактивни снаряди, като най-голямо внимание е обърнато на 210 мм турбореактивен снаряд 21sm Wgr.42. Германският снаряд има 2 пъти по-голяма далекобойност от М-31 и по-голяма точност. Руските конструктори достигат до заключението, че е нецелесъобразно по-нататъшната модернизация на руските реактивни снаряди М-13 и М-31 и през есента на 1946 г. КБ-2 прави предложение за създаването на изцяло нов 210 мм турбореактивен снаряд на базата на германския 21sm Wgr.42. Първоначално на снаряда е дадено името РФС-210 (реактивен фугасен снаряд 210 мм), но по-късно то е променено на ТРС-24 (турбореактивен снаряд – 24). За разлика от снарядите с традиционни стабилизатори, турбореактивните снаряди имат едно много важно предимство – малки габарити. Така върху едно и също шаси мога да се компановат повече направляващи, поради липсата на стабилизатор.

Първите изпитания са проведени на Софринския полигон през 1947 г., но те показват ниска точност на попадението и незадоволителна работа на двигателя. Снарядът е върнат за доработка.

През 1949 г. са проведени повторни изпитания, които преминават отлично и снарядът е приет на въоръжение под индекса М-24Ф като основен за създадената с тази цел БМ-24. Едновременно е приет на въоръжение и втори снаряд, с химическа бойна глава – МС-24. Първоначално разработеният за БМ-24 снаряд М-24Ф е имал калибър 240,6 мм и дължина 1226 мм. Далечината на полета е достигала 7000 м. при маса на снаряда 112 кг. По-късно е разработен снаряд М-24ФУД с далечина на полета 10 680 м, като това е постигната с намаляване на бойната част и увеличаване на горивото. Въпреки въвеждането на новия снаряд, според съветските военни специалисти, е необходимо повишаване на далекобойността без намаляване на количеството ВВ в бойната част, поради намаляване поразяващата ефективност на снарядите.

В средата на 50-те години на въоръжение е въведен нов снаряд – МД-24Ф, имащ далекобойност 17 000 м. Подобряването на далекобойността е постигнато с увеличаването на дължината на ракетата на 428 мм и удвояване количеството на ракетното гориво.

Бойната машина 24 (БМ-24) е конструирана от СКБ МОП под ръководствотона В. П. Бармин. В качество на шаси е използван автомобилът с висока проходимост ЗИЛ-151.

Предназначение 
Реактивната систем за залпов огън БМ-24 е предназначена за:
 подавяне и разрушаване на укрепени райони и опорни пунктове на противника;
 унищожаване и подавяне на артилерийски и минохвъргачни батареи;
 унищожаване на живата сила и бойната техника на противника в районите за съсредоточаване.

Организационно БМ-24 е била организирана в бригади или полкове на корпусно подчинение. В състава на стрелковия или механизирания корпус е имало на въоръжение 54 бр. БМ-24.

Устройство 
РСЗО БМ-24 има 12 направляващи тип „каркас“, монтирани на въртяща се рама. Поворотният механизъм е от червячен тип, а подемният от винтов. Приводите и на двата механизма са ръчни. Уравновесяващият механизъм е пружинен, тласкащ.

Двигателят е карбураторен с мощност 95 к.с. Запас от ход по шосе – 600 км. Кабината и горивните резервоари имат лека защита за предпазване от изгорелите ракетни газове при стрелба. В задната част на шасито са монтирани два винтови упорника, осигуряващи разтоварване на ресорите и устойчивост на машината при стрелба.

Зареждането на машината е ръчно, с помощта на специален лост и специални ловители.

Модификации 
 РСЗО БМ-24Т – използвано е шаси от верижен артилерийски влекач АТ-С. На въоръжение в танковите корпуси на Съветската армия. По-скъпа за обслужване, с по-ниска скорост и ниско н иво на моторесурса. Запас от ход по пресечена местност – 300 км.

ТТДанни на 240 мм РСЗО БМ-24 и БМ-24Т

Видове боеприпаси 
 М-24Ф – турбореактивен фугасен снаряд (рус. турбореактивний фугасний снаряд).
 М-25ФУД – турбореактивен фугасен снаряд с увеличена далекобойност (рус. турбореактивний фугасний снаряд увеличенной дальности).
 МД-24Ф – далекобоен турбореактивен фугасен заряд (рус. далекобойний турбореактивний фугасний снаряд).
 МС-24 – турбореактивен химически снаряд (рус. турбореактивний химический снаряд).

 МС-24УД – турбореактивен химически снаряд с увеличена далекобойност (рус. турбореактивний химический снаряд увеличенной дальности).

ТТДанни на 240 мм турбореактивни снаряди използвани от РСЗО БМ-24 и БМ-24Т

1 ГАУ – Главно артилерийско управление на Съветската армия

БМ-24
Реактивни системи за залпов огън